stanford-oval/wikipedia huggingface dataset:
อนุทิน ชาญวีรกูล
เครื่องราชอิสริยาภรณ์

อนุทิน ชาญวีรกูล ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2567 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
พ.ศ. 2567 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
ทีเอ็นเอ็น ช่อง 16

| --- | --- |

ประเทศ: ไทย
พื้นที่แพร่ภาพ: ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
คำขวัญ: ทันโลก ทันเศรษฐกิจ ทันทุกความจริง
สำนักงานใหญ่: 101 ทรู ดิจิทัล พาร์ค ถนนสุขุมวิท แขวงบางจาก เขตพระโขนง กรุงเทพมหานคร
แบบรายการ
ระบบภาพ: 576ไอ (16:9 คมชัดปกติ) 720พี (16:9 คมชัดสูง/ออนไลน์)
ความเป็นเจ้าของ
เจ้าของ: บริษัท ไทย นิวส์ เน็ตเวิร์ค (ทีเอ็นเอ็น) จำกัด
บุคลากรหลัก: สมพันธ์ จารุมิลินท องอาจ ประภากมล
ประวัติ
เริ่มออกอากาศ: 17 พฤษภาคม พ.ศ. 2532
ชื่อเดิม: ไอบีซี 3 (17 พฤษภาคม 2532 - 31 ตุลาคม 2540) ไอบีซี นิวส์ (1 พฤศจิกายน 2540 - 30 มิถุนายน 2541) ยูบีซี นิวส์ (1 กรกฎาคม 2541 - 31 ตุลาคม 2549) ยูบีซี/ทรูนิวส์ 24  (1 พฤศจิกายน 2549 - 31 ธันวาคม 2550)
ลิงก์
เว็บไซต์: www.tnnthailand.com
ออกอากาศ

ภาคพื้นดิน
ดิจิทัล: ช่อง 16 (มักซ์#2 : ททบ.)
เคเบิลทีวี
ช่อง 16
ทรูวิชันส์: ช่อง 16 , 43   ช่อง 117 , 777 (คมชัดสูง)
ทีวีดาวเทียม
ช่อง 16
ทรูวิชันส์: ช่อง 16 , 43   ช่อง 117 , 777 (คมชัดสูง)
สื่อสตรีมมิง
ยูทูบ: ชมรายการ
 
ทีเอ็นเอ็น ช่อง 16 (อังกฤษ: TNN16, ชื่อเต็ม: Thai News Network) เป็นช่องโทรทัศน์ภาคพื้นดินระบบดิจิทัล ประเภทบริการธุรกิจระดับชาติ นำเสนอข่าวสารและสาระ บริหารงานโดย บริษัท ไทย นิวส์ เน็ตเวิร์ค (ทีเอ็นเอ็น) จำกัด บริษัทย่อยในเครือทรูวิชั่นส์
ประวัติ > ยุคก่อตั้ง

เริ่มแรกใช้ชื่อช่องว่า ไอบีซี 3 (อังกฤษ: IBC 3) ทดลองออกอากาศครั้งแรก เมื่อวันที่ 17 พฤษภาคม พ.ศ. 2532 พร้อมกับการเปิดตัวไอบีซีในวันเดียวกัน ซึ่งเน้นนำเสนอรายการข่าว เศรษฐกิจ สาระประโยชน์ และภาพยนตร์ต่างประเทศ ออกอากาศทางช่อง 13 (เสียงไทย) และช่อง 4 (เสียงต้นฉบับ) ผ่านระบบบริการกระจายสัญญาณแบบหลายจุดหลายช่อง (MMDS) และทางจานดาวเทียมในระบบเคยูแบนด์
ต่อมาในวันที่ 1 พฤศจิกายน พ.ศ. 2540 ไอบีซี 3 เปลี่ยนชื่อเป็นไอบีซี นิวส์ (อังกฤษ: IBC News) พร้อมปรับรูปแบบมาเป็นการนำเสนอข่าวเท่านั้น ออกอากาศทางช่อง 10 (เสียงไทย) และช่อง 11 (เสียงต้นฉบับ)
ต่อมาในวันที่ 1 กรกฎาคม พ.ศ. 2541 ไอบีซีได้ควบรวมกิจการกับยูทีวี และเปลี่ยนชื่อเป็นยูบีซี ช่องนี้จึงถูกเปลี่ยนชื่อเป็นยูบีซี นิวส์ (อังกฤษ: UBC News) ออกอากาศทางช่องยูบีซี 7 โดยออกอากาศข่าว เศรษฐกิจ และสาระประโยชน์ในสมัยนั้น และ 5 ปีต่อมาคือวันที่ 1 กันยายน พ.ศ. 2546 ได้ปรับโฉมใหม่ เพิ่มภาพลักษณ์ใหม่ คงความสีสันกับช่องรายการข่าว สอดคล้องกับการเปลี่ยนโลโก้ของยูบีซี แต่ออกอากาศในช่องยูบีซี 7 เช่นเดิม
ต่อมาในปี พ.ศ. 2549 ทรู คอร์ปอเรชั่น ได้เข้าซื้อกิจการโทรทัศน์ยูบีซี ทำให้ช่องนี้เปลี่ยนชื่อเป็น ยูบีซีนิวส์ 24 (อังกฤษ: UBC News 24) หลังจากนั้นใช้ชื่อว่า ทรูนิวส์ 24 (อังกฤษ: True News 24) ตั้งแต่วันที่ 1 พฤศจิกายนปีเดียวกัน
ดูเพิ่ม

รายนามผู้ประกาศข่าวและผู้รายงานข่าว สถานีโทรทัศน์ ทีเอ็นเอ็น ช่อง 16
แหล่งข้อมูลอื่น

เว็บไซต์อย่างเป็นทางการ
| ก่อนหน้า |  | ทีเอ็นเอ็น ช่อง 16 |  | ถัดไป |
| --- | --- | --- | --- | --- |
| สถานีโทรทัศน์ทรูนิวส์ 24 สถานีโทรทัศน์ยูบีซีนิวส์ |  | ทีเอ็นเอ็น   (1 มกราคม พ.ศ. 2551 - ปัจจุบัน) |  | ยังออกอากาศอยู่ |
| ด ค ก ช่องโทรทัศน์ผ่านระบบเคเบิล ระบบดาวเทียม และอินเทอร์เน็ตในประเทศไทย |
| --- | --- |
สารคดี:  ทรูเอ็กซ์พลอร์  สำรวจโลก 
กีฬา:  ทรูสปอร์ต 
ดนตรี:  ไทไชโย 
ละครชุด:  ทรูซีรีส์  ทรูเอเชียนซีรีส์ 
ภาพยนตร์:  ทรูมูฟวีฮิตส์  ทรูไทยฟิล์ม 
รายการสำหรับเด็ก:  บูมเมอแรง  ทรูสปาร์กเพลย์  อนิพลัส  เน็กซ์ คิด 
บันเทิง:  ทรูเอ็กไซต์  ทรูเรียลิตี 
ปกิณกะ:  ไม่มีช่องออกอากาศ 
การศึกษา:  สถานีวิทยุโทรทัศน์เพื่อการศึกษา  สถานีวิทยุโทรทัศน์การศึกษาทางไกลผ่านดาวเทียม  อาร์ยูทีวี  เอสทีโอยูแชนเนล  อาร์เอสยูวิสดอมทีวี  บีทียูทีวี 
ศาสนา:  ธรรมะทีวี  ทีวีมุสลิม  ทีบีซี 
ภาษาต่างประเทศ:  เอ็นบีทีเวิลด์ 
การเมือง:  วอยซ์ทีวี  นิวส์วัน  สถานีสุวรรณภูมิ  เอ็มวีทีวีแชนแนล  พีซทีวี  ไทยไทแชนแนล  ท็อปนิวส์ 
ในอดีต:  เอเอฟ แชนแนล  มะจังทีวี  เอเอสทีวี  กรีนแชนแนล  แอ็กซ์ แชนแนล  จีเอ็มเอ็ม มิวสิค  อาร์เอสสปอร์ตลาลิกา/ซันแชนเนล  ช่อง 6  สาระแนแชนแนล  เจเอสแอลแชนแนล  บางกอกซิตีแชนแนล  ทีแชนแนล  มีเดียส์นิวส์ แชนแนล  ไทยอาเซียนนิวส์เน็ตเวิร์ค  อินแชนแนล  อาเซียนทีวี  พีทีวี  สถานีประชาธิปไตย/สถานีประชาชน  จีทีเอชออนแอร์  แบงแชนแนล  เอ็มคอตวัน  ดีเอ็มซี  ตูนแชนแนล  จีเอ็มเอ็มสปอร์ต  ซีทีเอช สเตเดียม  ซีทีเอช สปอร์ตส สปิริต  ทีนิวส์  สยามสปอร์ตแชนเนล  ทูนามิ  แอนิแมกซ์  ช็อคโกแลตทีวี  มันนีแชนแนล  แก๊งการ์ตูนแชนเนล  ทรูสปาร์กจัมพ์  ดีเอ็นซี  ทีวี 24  แฟนทีวี  ยูแชนแนล  สบายดีทีวี  เพลินทีวี  ช่อง 2  ทรูเฮฮา  ทรูมิวสิก  ไทยไทยแชนแนล  เวรีทีวี  แชนแนลวีไทยแลนด์  เอ็มคอตเวิลด์  ยูทูเพลย์ทีวี  ป๊อปทีวี  ทีสปอร์ตส  เอ็มแชนเนล  ตูนนี่  ตูนตูน  ทีวีจ๊ะทิงจา  เบบี้ทีวี  ไทยทีวีโกลบอลเน็ตเวิร์ก  มิราเคิล  เอ็มวีทีวีแฟมิลี  พีเอสไอ สาระดี  ทรูอินไซด์  การ์ตูนคลับแชนเนล
คุณอาเรียโต๊ะข้างๆ พูดรัสเซียหวานใส่ซะหัวใจจะวาย

| --- | --- |
คุณอาเรียโต๊ะข้างๆ พูดรัสเซียหวานใส่ซะหัวใจจะวาย
ภาพปกนิยายเล่มแรก
時々ボソッとロシア語でデレる隣のアーリャさん (Tokidoki Bosotto Roshiago de Dereru Tonari no Ārya-san)
ชื่อภาษาอังกฤษ: Alya Sometimes Hides Her Feelings in Russian
แนว: สุขนาฏกรรมจินตนิยม
นวนิยายชุด
เขียนโดย: ซันซันซัน
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 6 พฤษภาคม พ.ศ. 2563 – 27 พฤษภาคม พ.ศ. 2563
ไลต์โนเวล
เขียนโดย: ซันซันซัน
วาดภาพโดย: โมโมโกะ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
ในเครือ: คาโดกาวะสนีกเกอร์บุงโกะ
กลุ่มเป้าหมาย: ชาย
ตีพิมพ์ตั้งแต่: 27 กุมภาพันธ์ พ.ศ. 2564 – ปัจจุบัน
จำนวนเล่ม:  9 + 1 เรื่องสั้น    8 + 1 เรื่องสั้น (หนังสือ)
มังงะ
เขียนโดย: ซันซันซัน
วาดภาพโดย: ซาโฮะ เทนามาจิ
สำนักพิมพ์: โคดันชะ
สำนักพิมพ์ภาคภาษาไทย: ฟีนิกซ์
นิตยสาร: Magazine Pocket
กลุ่มเป้าหมาย: โชเน็ง
ตีพิมพ์ตั้งแต่: 29 ตุลาคม พ.ศ. 2565 – ปัจจุบัน
จำนวนเล่ม:  6    4
อนิเมะโทรทัศน์
กำกับโดย: เรียวตะ อิโตะ
อำนวยการสร้างโดย: เรียว โคบายาชิ
เขียนบทโดย: เรียวตะ อิโตะ
ดนตรีโดย: ฮิโรอากิ ซึซูมิ
สตูดิโอ: โดงาโกโบ
ถือสิทธิ์โดย: ครันชีโรล SEA เมเดียลิงก์
เครือข่าย: โตเกียวเอ็มเอกซ์, นิปปงทีวี, Sun TV, KBS Kyoto, AT-X
เครือข่ายภาษาไทย: อนิ-วัน ไทยแลนด์, บิลิบิลิ
ฉาย:  3 กรกฎาคม พ.ศ. 2567  – ปัจจุบัน
ตอน: 12
คุณอาเรียโต๊ะข้างๆ พูดรัสเซียหวานใส่ซะหัวใจจะวาย (ญี่ปุ่น: 時々ボソッとロシア語でデレる隣のアーリャさん; โรมาจิ: Tokidoki Bosotto Russia-go de Dereru Tonari no Aalya-san; รัสเซีย: Иногда Аля внезапно кокетничает по-русски) หรือชื่อย่อว่า โรชิเดเระ (ญี่ปุ่น: ロシデレ; โรมาจิ: Roshidere) เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยซันซันซัน และวาดภาพประกอบโดยโมโมโกะ เดิมทีเรื่องสั้น 2 เรื่องได้รับการเผยแพร่ออนไลน์บนเว็บไซต์โชเซ็ตสึกะ นิ นาโร ตั้งแต่วันที่ 6 พฤษภาคม ถึง 27 พฤษภาคม พ.ศ. 2563 ต่อมาคาโดกาวะโชเต็ง ได้ซื้อต่อไปตีพิมพ์ถึงเล่มที่ 8 กับเรื่องสั้นตั้งแต่เดือนกุมภาพันธ์ พ.ศ. 2564 ภายใต้สำนักพิมพ์คาโดกาวะสนีกเกอร์บุงโกะ มังงะได้รับการดัดแปลงโดย ซาโฮะ เทนามาจิ เริ่มเผยแพร่ออนไลน์ในเว็บไซต์และแอป Magazine Pocket ของโคดันชะ ในเดือนตุลาคม พ.ศ. 2565 โดยไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอโดงาโกโบ ฤดูกาลที่หนึ่งออกอากาศตั้งแต่เดือนกรกฎาคมถึงกันยายน พ.ศ. 2567 โดยมีการประกาศสร้างฤดูกาลที่สองแล้ว
เรื่องย่อ

อาริสะ มิฮาอิลลอฟนา คุโจ หรืออาเรีย เป็นเด็กสาวมัธยมปลายผมสีเงินที่ดูสวยจนต้องเหลียวมองไม่ว่าจะไปที่ไหน กับคุเซะ มาซาจิกะ ซึ่งนั่งอยู่ข้าง ๆ อาเรีย เป็นนักเรียนที่ไม่มีกำลังใจจะทำอะไร มักจะนอนดึกและเป็นคนง่วงนอนที่โรงเรียน อาเรียมักจะบ่นเกี่ยวกับมาซาจิกะ แต่บางครั้งก็พูดหยอดคำหวานใส่เป็นภาษารัสเซีย อย่างไรก็ตาม เธอไม่รู้ว่ามาซาจิกะนั้นเข้าใจภาษารัสเซีย
สื่อ > เว็บโนเวล

ก่อนไลต์โนเวลจะได้รับการตีพิมพ์ เรื่องสั้น 2 ได้รับการเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 6 พฤษภาคม ถึง 27 พฤษภาคม พ.ศ. 2563 แต่อย่างไรเนื้อเรื่องและตัวละครที่อยู่ในเวอร์ชันเว็บนั้นแตกต่างจากโนเวล
สื่อ > ไลต์โนเวล

ไลต์โนเวลชุดนี้เขียนโดยซันซันซัน และวาดภาพประกอบโดยโมโมโกะ ในเดือนมิถุนายน พ.ศ. 2563 ซันซันซันได้รับคำเชิญจากคาโดกาวะสนีกเกอร์บุงโกะ เป็นครั้งแรกว่าสำนักพิมพ์จะสามารถเผยแพร่ผลงานได้หรือไม่ เมื่อวันที่ 22 ธันวาคม พ.ศ. 2563 มีการประกาศว่าเรื่องสั้นที่ตีพิมพ์ในโชเซ็ตสึกะ นิ นาโร จะเผยแพร่โดยคาโดกาวะโชเต็ง ภายใต้สำนักพิมพ์คาโดกาวะสนีกเกอร์บุงโกะ หลังจากดัดแปลงเป็นไลต์โนเวล ชื่อไลต์โนเวลตามชื่อเรื่องของเรื่องสั้นหนึ่งในสองเรื่อง เล่มแรกเผยแพร่เมื่อวันที่ 27 กุมภาพันธ์ พ.ศ. 2564
ส่วนลิขสิทธิ์ในประเทศไทย วันที่ 27 ตุลาคม พ.ศ. 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  27 กุมภาพันธ์ พ.ศ. 2564 | 978-4-04-111118-5 | 19 พฤศจิกายน พ.ศ. 2564 | 978-616-464-619-3 |
| 2 |  30 กรกฎาคม พ.ศ. 2564 | 978-4-04-111119-2 | 9 กุมภาพันธ์ พ.ศ. 2565 | 978-616-464-668-1 |
| 3 |  1 ธันวาคม พ.ศ. 2564 | 978-4-04-111955-6 | 16 มิถุนายน พ.ศ. 2565 | 978-616-464-783-1 |
| 4 |  1 เมษายน พ.ศ. 2565 | 978-4-04-111956-3 | 1 กันยายน พ.ศ. 2565 | 978-616-464-851-7 |
| 4.5 |  29 กรกฎาคม พ.ศ. 2565 | 978-4-04-112780-3 | 19 มกราคม พ.ศ. 2566 | 978-616-464-977-4 |
| 5 |  1 ธันวาคม พ.ศ. 2565 | 978-4-04-112781-0 | 17 พฤษภาคม พ.ศ. 2566 | 978-616-599-107-0 |
| 6 |  1 เมษายน พ.ศ. 2566 | 978-4-04-113544-0 | 12 กันยายน พ.ศ. 2566 | 978-616-599-250-3 |
| 7 |  1 กันยายน พ.ศ. 2566 | 978-4-04-114062-8 | 22 มีนาคม พ.ศ. 2567 | 978-616-599-515-3 |
| 8 |  1 กุมภาพันธ์ พ.ศ. 2567 | 978-4-04-114592-0 | 17 กรกฎาคม พ.ศ. 2567 | 978-616-599-677-8 |
| 9 |  30 สิงหาคม พ.ศ. 2567 | 978-4-04-114831-0 | มีนาคม พ.ศ. 2568 | — |
สื่อ > มังงะ

มังงะดัดแปลงที่วาดภาพประกอบโดยซาโฮะ เทนามาจิ เริ่มการตีพิมพ์ในเว็บไซต์และแอป Magazine Pocket ของโคดันชะ เมื่อวันที่ 29 ตุลาคม พ.ศ. 2565 ส่วนเล่มเดี่ยวเล่มแรกวางจำหน่ายเมื่อวันที่ 9 มีนาคม พ.ศ. 2566
ส่วนลิขสิทธิ์ในประเทศไทย ในงานสัปดาห์หนังสือแห่งชาติ ครั้งที่ 51 พ.ศ. 2566 สำนักพิมพ์ฟีนิกซ์ ได้ประกาศได้ลิขสิทธิ์สำหรับการตีพิมพ์มังงะฉบับภาษาไทย
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  9 มีนาคม พ.ศ. 2566 | 978-4-06-531091-5 | 26 พฤษภาคม พ.ศ. 2566 | 978-616-599-132-2 |
| 2 |  8 มิถุนายน พ.ศ. 2566 | 978-4-06-531880-5 | ธันวาคม พ.ศ. 2566 | 978-616-599-325-8 |
| 3 |  9 พฤศจิกายน พ.ศ. 2566 | 978-4-06-533550-5 | เมษายน พ.ศ. 2567 | 978-616-599-536-8 |
| 4 |  9 เมษายน พ.ศ. 2567 | 978-4-06-535169-7 | กันยายน พ.ศ. 2567 | 978-616-599-743-0 |
| 5 |  7 สิงหาคม พ.ศ. 2567 | 978-4-06-536510-6 | มกราคม พ.ศ. 2568 | 978-616-599-919-9 |
| 6 |  8 มกราคม พ.ศ. 2568 | 978-4-06-538068-0 | — | — |
สื่อ > อนิเมะ

มีการประกาศสร้างอนิเมะขึ้นเมื่อวันที่ 17 มีนาคม พ.ศ. 2566 ทางทวิตเตอร์ ต่อมาวันที่ 24 กันยายน พ.ศ. 2566 มีการประกาศเพิ่มเติมว่าซีรีส์อนิเมะโทรทัศน์นี้จะสร้างโดยสตูดิโอโดงาโกโบ โดยเขียนบทและกำกับโดย เรียวตะ อิโตะ พร้อมด้วยการออกแบบตัวละครโดย ยูเฮย์ มุโรตะ ซึ่งจะรับหน้าที่เป็นหัวหน้าผู้กำกับแอนิเมชั่นด้วย เพลงประกอบโดย ฮิโรอากิ ซึซูมิ และ เรียว โคบายาชิ จะรับหน้าที่เป็นโปรดิวเซอร์ของเรื่อง ในตอนแรกมีกำหนดการออกอากาศในเดือนเมษายน พ.ศ. 2567 แต่ต่อมามีการประกาศเลื่อนการออกอากาศไปเป็นเดือนกรกฎาคม พ.ศ. 2567 แทน โดยปัจจุบันมีกำหนดการออกอากาศในวันที่ 3 กรกฎาคม พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ  มีเพลงเปิดคือ "Ichiban Kagayaku Hoshi" (1番輝く星, "The Brightest Star") ในขณะที่แต่ละตอนจะมีเพลงปิดที่แตกต่างกันโดยอิงจากเพลงที่มีชื่อเสียงต่าง ๆ ซึ่งจะร้องโดย ซูมิเระ อูเอซากะ ในฐานะตัวละครอาเรียของเธอ ครันชีโรลได้รับลิขสิทธิ์เรื่องนี้ เมเดียลิงก์ได้รับลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) สำหรับการสตรีมบนช่องยูทูบ Ani-One Asia
หลังจากการออกอากาศตอนสุดท้ายของฤดูกาลที่หนึ่ง ก็ได้มีการประกาศสร้างฤดูกาลที่สองแล้ว
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | เพลงปิด | วันที่ฉายครั้งแรก  |
| --- | --- | --- | --- | --- | --- | --- |
| 1 | "คุณอาเรียพูดหวานเป็นภาษารัสเซียใส่" Transliteration: "Roshiago de Dereru Ārya-san" (ญี่ปุ่น: ロシア語でデレるアーリャさん) | เรียวตะ อิโต | เรียวตะ อิโต | เรียวตะ อิโต | "กาคุเอ็น เท็นโกคุ" (学園天国, Gakuen Tengoku, สวรรค์ของโรงเรียน) | 3 กรกฎาคม 2567 (2567-07-03) |
| 2 | "เพื่อนสมัยเด็กคือใคร" Transliteration: "Osananajimi to Wa?" (ญี่ปุ่น: 幼馴染とは？) | โคกิ อูจิโนะมิยะ | เรียวตะ อิโต | เรียวตะ อิโต | "คาวาอิกุเตะ โกเมน" (可愛くてごめん, Kawaikute Gomen, ขอโทษที่ทำตัวน่ารัก) | 10 กรกฎาคม 2567 (2567-07-10) |
| 3 | "และแล้วทั้งสองก็ได้พบกัน" Transliteration: "Soshite Futari wa Deatta" (ญี่ปุ่น: そして二人は出会った) | ไดสุเกะ นิชิมูระ | เรียวตะ อิโต | ไดสุเกะ นิชิมูระ | "โอโมอิเดะ งะ อิปไป" (想い出がいっぱい, Omoide ga Ippai) | 17 กรกฎาคม 2567 (2567-07-17) |
| 4 | "ความรู้สึกที่เอ่อล้น" Transliteration: "Afure Dasu Omoi" (ญี่ปุ่น: 溢れ出す想い) | ฮิโรชิ ฮารางูจิ | เรียวตะ อิโต | ฮิโรชิ ฮารางูจิ | "ฮาเระ ฮาเระ ยูกาอิ" (ハレ晴レユカイ, Hare Hare Yukai) | 24 กรกฎาคม 2567 (2567-07-24) |
| 5 | "การตัดสินใจของแต่ละคน" Transliteration: "Sorezore no Ketsui" (ญี่ปุ่น: それぞれの決意) | ซอง มิน คิม | มิซูสุ ชิบะ | ซอง มิน คิม | "จิซานะ โคอิ โนะ อูตะ" (小さな恋のうた, Chiisana Koi no Uta) | 31 กรกฎาคม 2567 (2567-07-31) |
| 6 | "เรียกได้ว่าเป็นจูบทางอ้อมอย่างหนึ่ง" Transliteration: "Iwayuru Hitotsu no Kansetsu Kisu" (ญี่ปุ่น: いわゆるひとつの間接キス) | มิตสึฮิโระ โอซาโกะ | ยูกะ ยามาดะ | ฮิโรอากิ โยชิกาวะ | "ฮิมิตสึ โนะ โคโตบะ" (秘密の言葉, Himitsu no Kotoba) | 7 สิงหาคม 2567 (2567-08-07) |
| 7 | "พายุกำลังจะมา" Transliteration: "Arashi, Kitaru" (ญี่ปุ่น: 嵐、来たる) | ทาคาฟูมิ ฟูจิอิ | มิซูสุ ชิบะ | ฮิโรอากิ โยชิกาวะ | "ราบุ สตอรี่ วะ โทสึเซ็น นิ" (ラブ・ストーリーは突然に, Love Story wa Totsuzen ni) | 14 สิงหาคม 2567 (2567-08-14) |
| 8 | "ชุมนุมนักเรียน" Transliteration: "Gakusei Gikai" (ญี่ปุ่น: 学生議会) | ไดสุเกะ นิชิมูระ  โชเฮ ฟูจิตะ | มิซูสุ ชิบะ | เรียวตะ อิโต | CHE.R.RY | 21 สิงหาคม 2567 (2567-08-21) |
| 9 | "เลิฟคอเมดี้ต่อด้วยวิชาสะกดจิต" Transliteration: "Rabukome nochi Saiminjutsu" (ญี่ปุ่น: ラブコメのち催眠術) | ยูกิโกะ สึคาฮาระ, อายะ อิเคดะ  ชินอิจิ ฟุกุโมโตะ | มิซูสุ ชิบะ | โมเอะ ซูซูกิ  เรียวตะ อิโต | "World is Mine" (ワールドイズマイン) | 28 สิงหาคม 2567 (2567-08-28) |
| 10 | "งานวันเกิดย้อนหลัง" Transliteration: "Okurebasenagara, Tanjōkai" (ญี่ปุ่น: 遅ればせながら、誕生会) | ซอง มิน คิม | ยูกะ ยามาดะ | ซอง มิน คิม | "โคอิ โนะ อูตะ" (こいのうた) | 4 กันยายน 2567 (2567-09-04) |
| 11 | "ศึกอุ่นเครื่องที่ไม่คาดคิด" Transliteration: "Yoki Senu Zenshō-sen" (ญี่ปุ่น: 予期せぬ前哨戦) | มิตสึฮิโระ โอซาโกะ | มิซูสุ ชิบะ | ฮิโรอากิ โยชิกาวะ  มิตสึฮิโระ โอซาโกะ | "คิมากุเระ โรแมนติก" (気まぐれロマンティック) | 11 กันยายน 2567 (2567-09-11) |
| 12 | "มองข้างหน้า" Transliteration: "Mae o Muite" (ญี่ปุ่น: 前を向いて) | เรียวตะ อิโต | เรียวตะ อิโต | เรียวตะ อิโต | "ฮานะโมโยอิ" (ハナモヨイ) | 18 กันยายน 2567 (2567-09-18) |
สื่อ > หนังสือเสียง

การดัดแปลงหนังสือเสียงที่อิงจากซีรีส์ไลต์โนเวลได้รับการผลิตและเผยแพร่ครั้งแรกในภาษาญี่ปุ่นโดยมี ซูมิเระ อูเอซากะ และ โคเฮ อามาซากิ พากย์เสียงตัวละครหลัก อาริสะ มิฮาอิลลอฟนา คุโจ และ คุเซะ มาซาจิกะ ตามลำดับ
สื่อ > อื่น ๆ

โมเดลเวอร์ชวลยูทูบเบอร์ ของอาเรีย เปิดตัวในเดือนกรกฎาคม พ.ศ. 2564 เพื่อโปรโมตการเปิดตัวไลต์โนเวลเล่มที่ 2
แหล่งข้อมูลอื่น

เว็บนวนิยาย ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ (ในภาษาญี่ปุ่น)
เว็บไซต์ทางการไลต์โนเวลและมังงะ (ในภาษาไทย)
เว็บไซต์ทางการอนิเมะ (ในภาษาญี่ปุ่น)
ทวิตเตอร์ของนักวาดภาพประกอบไลต์โนเวล (ในภาษาญี่ปุ่น)
คุณอาเรียโต๊ะข้างๆ พูดรัสเซียหวานใส่ซะหัวใจจะวาย (นิยาย) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022–ปัจจุบัน)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023–ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024–ปัจจุบัน)  มูชู ซะ คิมิ นิ (2025)  คาราโอเกะ อิโก! (2025)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
พระราชวังดุสิต

สำหรับความหมายอื่นของ "ดุสิต" ดูที่ ดุสิต (แก้ความกำกวม)
| พระราชวังดุสิต |
| --- | --- |
พระบรมรูปทรงม้าบริเวณพระลานพระราชวังดุสิต

ชื่อเดิม: วังสวนดุสิต พระราชวังสวนดุสิต
ที่มา: ตำบลสวนดุสิต
ข้อมูลทั่วไป
สถานะ: เปิดใช้งาน
ประเภท: พระราชวัง
ที่ตั้ง: แขวงดุสิตและแขวงสวนจิตรลดา เขตดุสิต
เมือง:  กรุงเทพมหานคร
ประเทศ:  ไทย
เริ่มสร้าง: พ.ศ. 2442 (125 ปี)
พระราชวังดุสิต เป็นพระราชวังที่ประทับของพระมหากษัตริย์ไทยในพื้นที่แขวงดุสิตและแขวงสวนจิตรลดา เขตดุสิต กรุงเทพมหานคร สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เพื่อเป็นที่เสด็จประทับชั่วคราว เนื่องจากภายในพระบรมมหาราชวัง ซึ่งเป็นพระราชนิเวศน์ที่ประทับนั้นประกอบด้วยพระราชมณเฑียร หมู่พระตำหนัก หมู่เรือนในเขตพระราชฐานชั้นใน และหมู่เรือนข้าราชบริพาร ปลูกสร้างอยู่กันอย่างแออัด ปิดทางลม ทำให้ที่ประทับร้อนจัด ทำให้พระบาทสมเด็จพระจุลจอมเกล้าเจ้าอยู่หัวตลอดทั้งพระบรมวงศานุวงศ์ทรงพระประชวรกันเสมอ ต่อมาจึงสร้างขึ้นเพื่อเป็นพระราชวังที่ประทับถาวรจนตลอดรัชกาล แต่ได้สร้างแล้วเสร็จในรัชสมัยพระบาทสมเด็จพระมงกุฎเกล้าเจ้าอยู่หัว
สถานที่ภายในพระราชวังดุสิต > พระที่นั่ง > พระที่นั่งวิมานเมฆ

เป็นพระที่นั่งที่สร้างด้วยไม้สักทองที่ใหญ่ที่สุดในโลก และเป็นพระที่นั่งถาวรองค์แรกในพระราชวังดุสิต พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้รื้อพระที่นั่งมันธาตุรัตนโรจน์ ที่โปรดเกล้าฯ ให้สร้างขึ้นที่เกาะสีชังเมื่อ พ.ศ. 2435 แต่ยังสร้างไม่เสร็จสมบูรณ์ โดยโปรดเกล้าฯ ให้พระราชโยธาเทพ (กร หงสกุล ต่อมาเป็นพระยาราชสงคราม) เป็นนายงานรื้อพระที่นั่งมันธาตุรัตนโรจน์จากเกาะสีชังมาสร้างในสวนดุสิต และพระราชทานนามว่า "พระที่นั่งวิมานเมฆ" และทรงวางศิลาฤกษ์พระที่นั่งเมื่อวันที่ 31 สิงหาคม พ.ศ. 2443 โปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงกำกับการออกแบบ และทรงพระกรุณาโปรดเกล้าฯ ให้มีการเฉลิมพระที่นั่งวิมานเมฆ เมื่อวันที่ 27 มีนาคม พ.ศ 2445 โดยองค์พระที่นั่งมีลักษณะสถาปัตยกรรมแบบวิกตอเรีย ได้รับอิทธิพลจากสถาปัตยกรรมยุโรป ผสมกับไทยประยุกต์ องค์พระที่นั่งเป็นรูปอักษรตัวแอล (L) ในภาษาอังกฤษ ยาวด้านละ 60 เมตร สูง 20 เมตร เป็นอาคาร 3 ชั้น ยกเว้นตรงส่วนที่ประทับซึ่งมีรูปร่างเป็นแปดเหลี่ยม มี 4 ชั้น ชั้นล่างสุดก่ออิฐ ถือปูน ชั้นถัดขึ้นไปสร้างด้วยไม้สักทองทั้งหมดทาด้วยสีครีมอ่อนหลังคาสีแดง และหลังคาเป็นทรงไทยประยุกต์ มีลวดลายตามหน้าต่าง และช่องลมซึ่งฉลุเป็นลายที่เรียกว่าขนมปังขิง
ภายในแบ่งออกเป็นห้องชุดต่าง ๆ 5 ชุดได้แก่
ห้องสีฟ้าเป็นที่ประทับในสมเด็จพระศรีพัชรินทราบรมราชินีนาถ พระบรมราชชนนีพันปีหลวง
ห้องงาช้างเป็นที่ประทับในสมเด็จพระปิตุจฉาเจ้า สุขุมาลมารศรี พระอัครราชเทวี
ห้องชมพูเป็นที่ประทับพระวิมาดาเธอ กรมพระสุทธาสินีนาฏ ปิยมหาราชปดิวรัดา
ห้องเขียวเป็นที่พำนักของเจ้าจอมก๊กออ
และห้องสีลูกพีช (ชมพูอมส้ม)
ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 โปรดเกล้าฯ ให้สมเด็จพระนางเจ้าอินทรศักดิศจี พระวรราชชายาประทับที่พระที่นั่งวิมานเมฆใน พ.ศ. 2468 แต่เมื่อพระบาทสมเด็จพระมงกุฎเกล้าเจ้าอยู่หัวเสด็จสวรรคตเมื่อวันที่ 25 พฤศจิกายน พ.ศ. 2468 สมเด็จพระนางเจ้าอินทรศักดิศจี พระวรราชชายา เสด็จไปประทับที่พระตำหนักสวนนกไม้ ซึ่งเดิมเป็นพระตำหนักที่ประทับในสมเด็จพระปิตุจฉาเจ้าสุขุมาลมารศรี พระอัครราชเทวี นับตั้งแต่นั้นเป็นต้นมาพระที่นั่งวิมานเมฆจึงไม่มีเจ้านายพระองค์ใดเสด็จมาประทับอีก ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พ.ศ. 2525 ซึ่งเป็นปีที่ฉลองกรุงรัตนโกสินทร์ครบ 200 ปี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงขอพระบรมราชานุญาตบูรณะพระที่นั่งวิมานเมฆ เพื่อจัดเป็นพิพิธภัณฑ์ส่วนพระองค์ในพระบาทสมเด็จพระจุลจอมเกล้าเจ้าอยู่หัว ปัจจุบันพระที่นั่งวิมานเมฆเป็นเขตพระราชฐานในพระบาทสมเด็จพระวชิรเกล้าเจ้าอยู่หัว
สถานที่ภายในพระราชวังดุสิต > พระที่นั่ง > พระที่นั่งอภิเศกดุสิต

เป็นพระที่นั่งองค์แรก ๆ ที่สร้างขึ้นในเขตพระราชวังดุสิต เป็นพระที่นั่งชั้นเดียว ประดับไปด้วยสร้างด้วยไม้เป็นส่วนมาก มีลวดลายฉลุไม้เรียกว่า ลายบุหงา มีการประดับกระจกสี และลวดลายปูนปั้นที่หน้าบัน เป็นศิลปะแบบมัวร์ จึงทำให้พระที่นั่งองค์นี้งดงามมาก พระที่นั่งองค์นี้ตั้งอยู่ทางตะวันออกของพระที่นั่งวิมานเมฆ สร้างขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว หลังจากพระองค์ได้เสด็จกลับมาจากการประพาสยุโรปครั้งที่ 1 เพื่อใช้เป็นท้องพระโรง และสถานที่พระราชทานเลี้ยง สำหรับพระราชวังดุสิต และใช้เป็นสถานที่สำหรับพระบรมวงศานุวงศ์ และข้าราชการ ในงานประจำปีสวนดุสิต
สถานที่ภายในพระราชวังดุสิต > พระที่นั่ง > พระที่นั่งอนันตสมาคม

เป็นพระที่นั่งที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นทางทิศตะวันออกของพระที่นั่งอัมพรสถาน เพื่อใช้เป็นสถานที่เสด็จออกมหาสมาคม พระองค์ได้เสด็จพระราชดำเนินไปทรงวางศิลาฤกษ์ในวันที่ 11 พฤศจิกายน พ.ศ. 2451 พร้อมทั้งพระราชทานชื่อพระที่นั่งว่า พระที่นั่งอนันตสมาคม ซึ่งเป็นชื่อพระที่นั่งองค์หนึ่งภายในพระอภิเนาว์นิเวศน์ พระบรมมหาราชวังที่สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว แต่ด้วยสภาพที่ทรุดโทรมยากแก่การบูรณะจึงได้รื้อลง พระที่นั่งหลังนี้ออกแบบโดยมาริโอ ตามานโญ โดยมีเจ้าพระยายมราช (ปั้น สุขุม) เป็นแม่กองจัดการก่อสร้าง และมี พระยาประชากรกิจวิจารณ์ (โอ อมาตยกุล) เป็นผู้ช่วย แต่พระบาทสมเด็จพระจุลจอมเกล้าได้เสด็จสวรรคตก่อนที่พระที่นั่งจะสร้างเสร็จสมบูรณ์ อย่างไรก็ตาม พระบาทสมเด็จพระมงกุฎเกล้าเจ้าอยู่หัวก็ทรงพระกรุณาโปรดเกล้าฯ ให้ดำเนินการก่อสร้างพระที่นั่งต่อไปจนเสร็จสมบูรณ์เมื่อปี พ.ศ. 2458 โดยใช้ระยะเวลาก่อสร้างทั้งสิ้น 8 ปี ใช้งบประมาณประมาณ 15 ล้านบาท องค์พระที่นั้นมีลักษณะสถาปัตยกรรมแบบนีโอเรอเนสซองส์ และนีโอคลาสสิก โดยตกแต่งพระที่นั่งด้วยหินอ่อน ซึ่งสั่งมาจากเมืองคารารา ประเทศอิตาลี โดยมีจุดเด่น คือ มีหลังคาโดมคลาสสิกของโรมอยู่ตรงกลาง และมีโดมเล็กๆโดยรอบอีก 6 โดม รวมทั้งสิ้นมี 7 โดม โดยโดมทั้งหมดทำขึ้นจากทองแดง ขนาดขององค์พระที่นั่งฯ ส่วนกว้างประมาณได้ 49.50 เมตร ยาว 112.50 เมตร และสูง 49.50 เมตร ภายในพระที่นั่ง บนเพดานโดมมีภาพเขียนเฟรสโก เขียนบนปูนเปียก ซึ่งภาพจะติดทนกว่าภาพที่เขียนบนปูนแห้ง (ภาพจิตรกรรมไทยนิยมเขียนแบบปูนแห้ง) เกี่ยวกับ พระราชกรณียกิจที่สำคัญ ของพระเจ้าอยู่หัวรัชกาลที่ 1-6 จำนวน 6 ภาพ โดยฝีมือเขียนภาพของ นายซี รีโกลีและศาสตราจารย์กาลิเลโอ กินี